Die wêreld in foto’s – 21 Februarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Ligte vliegtuig het in Melbourne in ŉ winkel neergestort. Australiese owerhede het bevestig vyf mense het tydens die voorval gesterf. Foto: Gui Qing, Xinhua ŉ Motorfietsryer in Jakarta ry deur ŉ diep strook water ná vloede dié area getref het. Verskeie dele in Indonesië ervaar tans vloede weens hewige reën. Foto: Agung Kuncahya B, Xinhua Betogers in die VSA drom saam voor die stadsaal in Los Angeles tydens ŉ optog op Presidentsdag. Talle mense ondersteun “Not My President’s Day” landwyd in protes teen die huidige president, Donald Trump. Foto: Yang Lei, (Xinhua Joao Sousa (regs) van Portugal appelleer teen die skeidsregter se besluit tydens die eerste ronde van die ATP-tennistoernooi in Rio de Janeiro in Brasilië. Foto: Li Ming, Xinhua ŉ Pragtige sneeutoneel van Zhongshan-park in Yinchuan, in die noordweste van China se outonome streek, verewig in ŉ foto. Foto: Wang Peng, Xinhua